

Saeimas un Nevalstisko organizāciju foruma darba sesija 
Pilsoniskās sabiedrības loma drošības stiprināšanā
2015. gada 29. maijs
kopsavilkums

Ievērojot izskanējušos priekšlikumus, kas tika izteikti Saeimas un Nevalstisko organizāciju Foruma paralēlajā darba sesijā „Pilsoniskās sabiedrības loma drošības stiprināšanā” 2015. gada 29. maijā, līdz nākamajam Saeimas un NVO forumam klātesošie īpašu uzmanību pievērsīs šādu priekšlikumu attīstībai:
	Nr.
	Priekšlikums

	1. 
	Sadarbībā ar Saeimas Aizsardzības, iekšlietu un korupcijas novēršanas komisiju nodrošināt aktīvu sabiedrības iesaisti Valsts nacionālās drošības koncepcijas un Valsts aizsardzības koncepcijas līdzveidošanā un nodrošināšanā, tostarp veidojot skaidru nemilitārās aizsardzības sadaļu šajos dokumentos.

	2. 
	Sadarbībā ar Saeimas Izglītības, kultūras un zinātnes komisiju veicināt skolēnu mediju un informācijas lietotprasmi/pratību un kritiskās domāšanas attīstību, kā arī stiprināt tās sabiedrībā kopumā. 

	3. 
	Sadarbībā ar Budžeta un finanšu (nodokļu) komisiju nodrošināt finansējumu kvalitatīvas žurnālistikas studiju programmas stiprināšanā, kā arī iespēju robežās apmācībām žurnālistiem, to profesionālo prasmju veicināšanai.

	4. 
	Atbildīgajām Saeimas komisijām sadarbībā ar Kultūras ministriju un Izglītības ministriju veikt padziļinātu izpēti - kā stiprināt sabiedrības spējas pašorganizēties savu interešu nodrošināšanai.

	5. 
	Sadarbībā ar Saeimas Eiropas lietu komisiju un Saeimas Ārlietu komisiju pastiprināt Latvijas publiskās diplomātijas centienu koordinēšanu ar NVO, kā arī NVO pieredzes nodošanu ārpus Latvijas (t.sk. veicot, piem., pieredzes kartēšanu un NVO savstarpēji stiprinot sadarbību, veidojot sadarbības tīklu/sistēmu).

	6. 
	2015. gada rudenī organizēt Saeimas un NVO sadarbības mēnesi, kurā katra Saeimas komisija tiktos ar savas nozares NVO un izstrādātu sadarbības programmu 2016. gadam.

	7. 
	Sadarbībā ar Saeimas Budžeta un finanšu (nodokļu) komisiju veikt nepieciešamās darbības, lai ne vēlāk kā 2016. gada sākumā izveidotu valsts finansētu NVO fondu, kā tas paredzēts Nacionālajā attīstības plānā, nodrošinātu caurspīdīgu finanšu sadales mehānismu un atskaitīšanos par izmantotajiem līdzekļiem.

	8. 
	[bookmark: _GoBack]Vienlīdzības, līdzdalības un solidaritātes īstenošanai drošības jautājumu kontekstā nodrošināt dzimumu līdztiesības aspekta iekļaušanu drošības risku analīzē un piedāvātajos drošības risinājumos.



